JASIF หลุด 8 บาทไหม
เมื่อวานนี้ JASIF ขึ้นเครื่องหมาย XD เพื่อจ่ายเงินปันผลงวดไตรมาส 3/2565 จำนวน 0.23 บาทต่อหน่วยลงทุน ราคาปิดตลาดร่วงลง 0.25 บาท ปิด 8.25 บาท
เมื่อวานนี้ JASIF ขึ้นเครื่องหมาย XD เพื่อจ่ายเงินปันผลงวดไตรมาส 3/2565 จำนวน 0.23 บาทต่อหน่วยลงทุน ราคาปิดตลาดร่วงลง 0.25 บาท ปิด 8.25 บาท
21 พ.ย. 2565

เมื่อวานนี้ JASIF ขึ้นเครื่องหมาย XD เพื่อจ่ายเงินปันผลงวดไตรมาส 3/2565 จำนวน 0.23 บาทต่อหน่วยลงทุน
ราคาปิดตลาดร่วงลง 0.25 บาท ปิด 8.25 บาท
หรือลงมามากกว่าเงินปันผลเสียอีก
ราคาปิดต่อหน่วยเมื่อวานนี้ไม่ได้อยู่นอกเหนือจากการคาดการณ์
ถามว่า เพราะอะไร
คำตอบคือ เพราะการแสดงออกของเอไอเอส ทั้งนโยบายต่อของกองทุน JASIF และเตรียมเปิดกองทุน AISIF นั้น
พิจารณาดูแล้วไม่ได้เป็นปัจจัยบวกต่อกองทุน JASIF
หากย้อนกลับวันที่แอดวานซ์ฯ (ADVANC) แจ้งต่อตลาดหลักทรัพย์ฯ ถึงการเข้าซื้อหน่วยลงทุนใน JASIF (และหุ้นใน TTTBB) จากจัสมินฯ หรือ JAS
ราคาของ JASIF พุ่งขึ้นทันทีมาที่บริเวณ 8.70-8.80 บาท
เพราะนักลงทุนอาจจะคาดหวังว่าแอดวานซ์ฯ จะมีการขายสินทรัพย์เข้ามาเพิ่มในกองทุน
รวมถึงการต่ออายุสัญญา (บางส่วน) ที่จะหมดลงในปี 2569 และการต่ออายุกองทุนออกไปอีก หลังจะหมดลงในปี 2575
ขณะที่ผลตอบแทนจะยังคงได้รับเท่าเดิมตามสัญญา
และกองทุนจะมีความเข้มแข็งด้านการเงินขึ้น
ทว่า หลังการยอมเข้าซื้อหน่วยลงทุนในครั้งนี้ของแอดวานซ์
ทุกอย่างไม่ได้เป็นไปตามที่คาดกัน
เอไอเอส ส่งสัญญาณออกมาว่า ไม่น่าจะมีการขายสินทรัพย์เข้ากองทุนเพิ่ม ไม่มีการต่ออายุกองทุนออกไปอีก
และเงินค่าเช่าล่วงหน้า 3 พันล้านบาท จะไม่มีด้วยเช่นกัน
ส่วนแบงก์กรุงเทพ (BBL) ที่จะลดดอกเบี้ย และยืดหนี้ให้กับกองทุนฯ นั้น
ตัวเลขอาจจะไม่ใช่เหมือนที่เคยบอกไว้ในช่วงแรก
ยิ่งเลวร้ายไปกว่านั้นคือ มีข่าวหลุดออกมาว่า แอดวานซ์ฯ เตรียมแผนที่จะจัดตั้งกองทุนโครงสร้างพื้นฐานของตนเองขึ้นมา และใช้ชื่อย่อว่า “AISIF”
เมื่อสิ่งที่เคยคาดหวัง กับผลลัพธ์ที่ออกมา และคาดว่าจะเกิดขึ้น
ไม่ได้เป็นผลบวกกับ JASIF
ทำให้ราคาต่อหน่วยร่วงลงทันทีเมื่อวันศุกร์ที่ผ่านมา
รวมถึงเมื่อวานนี้ที่ขึ้นเครื่องหมาย XD
มีการวิเคราะห์จากนักวิเคราะห์ว่า
หากมีการอนุมัติในวาระ 1.2 ของที่ประชุมผู้ถือหน่วยลงทุนก่อนหน้านี้
อนาคตของ JASIF จะดูดีกว่านี้ แม้อัตราผลตอบแทนจะลดลงบ้างเล็กน้อย
หรืออีกกรณีหนึ่งคือ หากแอดวานซ์ฯ ไม่รับข้อเสนอและล้มดีลไปเลย
เส้นทางของ JASIF ก็คงจะเดินไปตามสัญญา (พร้อมกับคาดว่าปี 2569 จะมีการต่อสัญญาที่หมดลง)
แต่เมื่อแอดวานซ์ฯ พลิกเกม นำแนวทางเลือกที่วางไว้มาใช้
ทำให้ JASIF ถูกมองเชิงลบเพิ่มขึ้นจากนักวิเคราะห์
โดยเฉพาะในประเด็นที่จะมีการจัดตั้งกองทุน AISIF ที่ถือเป็นลบอย่างมีนัยสำคัญต่อกองทุน JASIF เพราะในระยะยาว แอดวานซ์ฯ อาจจะขอยกเลิกการเช่าสายไฟเบอร์ออปติกทันทีหลังจากสิ้นสุดสัญญาเช่าหลัก 2 สัญญา
และสัญญารับประกันรายได้ส่วนเพิ่มเติม 1 สัญญาในวันที่ 29 ม.ค. 2575
ดังนั้น จะส่งผลให้มูลค่า DCF ของ JASIF เหลือเพียงแค่สัญญาเช่าที่เหลือตั้งแต่ปี 2567 จนถึง ปี 2575
แม้ว่า JASIF จะยังคงสามารรถจ่ายเงินปันผลในระดับน่าสนใจไปจนครบสัญญา
แต่จากความไม่แน่นอนของกองทุน
อาจ ทำให้ราคาต่อหน่วยปรับลดลงเรื่อย ๆ
จึงมีคำเตือนต่อการเข้าลงทุนใน JASIF
เพราะเงินปันผลที่ได้รับ อาจจะไม่คุ้มกับราคาต่อหน่วยที่ปรับลง